**ДО ОБЩИНСКИ СЪВЕТ-РУСЕ**

**П Р Е Д Л О Ж Е Н И Е**

**ОТ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ-РУСЕ**

***ОТНОСНО:*** Конкурс за избор на обществен посредник на територията на Община Русе

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

Общественият посредник на територията на Община Русе е избран с **Решение № 1325, прието с Протокол № 48/18.05.2023 г на Общински съвет- Русе.**

Същият е положил клетва на 18.05.2023 г.

На основание параграф 2 от Преходните и заключителни разпоредби на Правилника за организацията и дейността на обществения посредник на територията на Община Русе „първият обществен посредник се избира с мандат от 2 години“. Това означава, че на 18.05.2025 г първият мандат на обществения посредник, който започва с избирането му и полагането на клетвата на същото заседание, на което е избран съгласно чл.8, ал.5 от Правилника, е приключил.

Съгласно разпоредбата на чл.10, ал.5 от Правилника „Общественият посредник продължава да изпълнява правомощията си до встъпване в длъжност на новоизбрания обществен посредник.“

Считам че общинският съвет следва да започне процедура по избиране на обществен посредник за следващ мандат, който на основание чл.9 от Правилник е четиригодишен.

Възможността за избиране на обществен посредник е уредена в чл.6 и сл. от Правилника. За целта следва да бъде взето решение за стартиране на конкурсна процедура за избор на обществен посредник. Конкурсът се провежда от комисия съгласно правилата на цитирания правилник.

Предвид изложеното считам и на основание чл.63 ал.1 от Правилника за организацията и дейността на Общински съвет-Русе, неговите комисии и взаимодействието му с общинската администрация предлагам на Общински съвет-Русе да приеме следното

Р Е Ш Е Н И Е:

На основание чл.21а, ал.1 от ЗМСМА и чл.6 и сл. от Правилника за организацията и дейността на обществения посредник на територията на Община Русе Общински съвет Русе

Р Е Ш И:

1. НАСРОЧВА КОНКУРС за избор на обществен посредник на територията на Община Русе.

2. ИЗБИРА КОМИСИЯ от 11 /единадесет/ члена, която да проведе конкурса за избор на Обществен посредник на територията на Община Русе, както следва:…………………………………………………………………………………………………………………………………………………………………………………………………………………………………………………………………………..

3. ВЪЗЛАГА НА ПРЕДСЕДАТЕЛЯ НА ОБЩИНСКИЯ СЪВЕТ да обяви конкурса публично чрез електронните и печатни медии най-малко 1 /един/ месец преди провеждане на конкурса.

**ВНОСИТЕЛ:**

**АКАД.ХРИСТО БЕЛОЕВ, ДТН**

**Председател на Общински съвет- Русе**