**До**

**Общински съвет**

**Русе**

**ПРЕДЛОЖЕНИЕ**

**ОТ** **ПЕНЧО МИЛКОВ**

**КМЕТ НА ОБЩИНА РУСЕ**

**Относно:** Откриване на процедура за провеждане на публичен търг с явно наддаване за продажба на недвижим имот – частна общинска собственост с адрес: с. Семерджиево, Община Русе, ул. „Ал. Стамболийски“ №3

**Уважаеми общински съветници,**

В Общинска администрация е постъпило заявление с вх. №ОИ-10-45/14.04.2025 г. от Ани Христова, с искане за закупуване на дворно място, представляващо поземлен имот №502.428 по кадастралния план насело Семерджиево, Община Русе, област Русе.

Имотът представлява незастроен поземлен имот №502.428 по кадастралния план нас. Семерджиево, Община Русе с площ 775 кв.м.,представляващ по регулационен план УПИ Х – 428 в квартал 37, с адрес с. Семерджиево, Община Русе, ул. „Ал. Стамболийски“ №3, с трайно предназначение: Урбанизирана територия, с начин на трайно ползване: Ниско застрояване (до 10 м.), предмет на Акт за частна общинска собственост №9967/12.02.2021 г., вписан под №121, том 4, н.д. 768, ДВР 1514, вх. №1579 от 19.02.2021 г. по описа на Службата по вписвания – Русе.

Пазарната стойност на имота, определена от лицензиран оценител е в размер на **6 904,00 /Шест хиляди деветстотин и четири/ лева.**

Нормативната стойност на имота, определена съгласно Решение на Общински съвет – Русе за минимални цени при разпореждане с общински имоти **е в размер на 4 547,00 /Четири хиляди петстотин четиридесет и седем/ лева**.

Данъчната оценка на имота, съгласно удостоверение изх. №6806004516/05.06.2025 г., издадено от Дирекция МДТ при Община Русе е в размер на **4 382,60 лева /Четири хиляди триста осемдесет и два лева и шестдесет стотинки/.**

С писмо с вх. №10-16-10#1/07.05.2025 г. кметът на кметство с. Семерджиево, Община Русе - г-жа Мюжгян Халилова, изразява своето положително становище, относно продажбата на описания по-горе недвижим имот – общинска собственост.

В свое заседание Комисията по общинска собственост с Протокол №14/07.05.2025 г. дава своето съгласие за откриване на процедура за продажба на гореописаният имот чрез публичен търг с явно наддаване, след решение на Общински съвет – Русе.

Предложеното разпореждане **е включено** в утвърдената „Годишна програма за управление и разпореждане с имотите, общинска собственост в Община Русе през 2025 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. №ОИ-10-45/14.04.2025 г. и извлечение от Протокол №14/07.05.2025 г. на Комисията по общинска собственост, Общинският съвет **реши**:

**Дава съгласие** за откриване на процедура за провеждане на публичен търг с явно наддаване за продажба на незастроен поземлен имот №502.428 по кадастралния план нас. Семерджиево, Община Русе с площ 775 кв.м.,представляващ по регулационен план УПИ Х – 428 в квартал 37, с адрес с. Семерджиево, Община Русе, ул. „Ал. Стамболийски“ №3, с трайно предназначение: Урбанизирана територия, с начин на трайно ползване: Ниско застрояване (до 10 м.), предмет на Акт за частна общинска собственост №9967/12.02.2021 г., вписан под №121, том 4, н.д. 768, ДВР 1514, вх. №1579 от 19.02.2021 г. по описа на Службата по вписвания – Русе, при начална тръжна продажна цена **6 904,00 /Шест хиляди деветстотин и четири/ лева**, без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

30% от постъпленията от продажбата на посочените имоти да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на контрол по реда предвиден в чл. 8, ал. 11 от ЗОС, във връзка с чл. 45 от ЗМСМА.

**Приложения:** 1.Заявление вх. №ОИ-01-45/14.04.2025 г.; 2. Копие на АОС №9967/19.02.2021 г.; 3. Копие на скица; 4. Копие на експертна оценка; 5. Копие на Удостоверение за данъчна оценка; 6. Копие от Протокол №14/07.05.2025 г. на КОС; 7. Писмо с №10-16-10#1/07.05.2025 г.

**ВНОСИТЕЛ,**

**ПЕНЧО МИЛКОВ**

*Кмет на Община Русе*