**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на обособени части от имоти - публична общинска собственост, предоставени за управление на учебнo заведениe от общинската образователна система.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Обособени части от имоти – публична общинска собственост, предоставени за управление на училища, детски градини и обслужващи звена от общинската образователна система, могат да се отдават под наем за срок до десет години, със заповед на Кмета на общината, след проведен публичен търг, в резултат на решение на Общинския съвет, съгласно чл. 11, ал. 3 от Наредба №1 за общинската собственост, на Общински съвет - Русе.

Сумите от наемите се внасят в приход на учебното заведение. Същите не могат да се ползват за възнаграждения и представителни разходи.

Предмет на настоящото предложение е отдаване под наем на обособени части от имот - публична общинска собственост, предоставени за управление на учебно заведение от общинската образователна система, както следва:

**СУ „Възраждане“ – гр. Русе, ул."Студентска" № 2**

Постъпила е Докладна записка с регистрационен индекс 31-75-11/14.05.2025 г. от директора на учебното заведение, за отдаване под наем на помещение с площ 48 кв. м., намиращо се на първи етаж на учебната сграда с идентификатор по КККР на гр. Русе 63427.1.253.1 и свързано с него помещение с площ 245 кв. м., намиращо се в сутерена на учебната сграда с идентификатор по КККР на гр. Русе 63427.1.253.1, с обща площ на помещенията 293 кв. м., със застроена площ на цялата сграда 1281 кв. м, брой етажи – 3, с функц. предназначение сграда за образование с административен адрес: гр. Русе, ул. „Студентска“ №2, описана в АПОС №7126/19.12.2013 г., предоставена за управление на СУ „Възраждане“ – гр. Русе, с предложение да се отдава под наем за ученически бюфет и складово помещение.

В изпълнение разпоредбите на чл. 11, ал. 3 и ал. 4 от Наредба №1 за общинската собственост на Общински съвет – Русе членовете на комисия, назначена със Заповед №РД-01-212/ 30.01.2024 г. на Кмета на Община Русе, след посещение на място и разговор с директорите на учебните заведения, дават положително становище за отдаване под наем на посочените по-горе обекти.

Прилагам Протокол от 05.06.2025 г. на комисията по чл. 11, ал. 3 и ал. 4 от Наредба №1 за общинската собственост на Общински съвет – Русе, със становище, относно целесъобразността за отдаване под наем на заявеният от директора на училището обект.

С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 3 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 3 и т. 21, чл. 2, ал. 5, чл. 3, чл. 4 и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да бъде проведен публичен търг с явно наддаване, за отдаване под наем за срок от пет години, на помещение с площ 48 кв. м., намиращо се на първи етаж на учебната с идентификатор по КККР на гр. Русе 63427.1.253.1 и свързано с него помещение с площ 245 кв. м., намиращо се в сутерена на учебната сграда с идентификатор по КККР на гр. Русе 63427.1.253.1, с обща площ на помещенията 293 кв. м., със застроена площ на цялата сграда 1281 кв. м, брой етажи – 3, с функц. предназначение сграда за образование с административен адрес: гр. Русе, ул. „Студентска“ №2, описана в АПОС №7126/19.12.2013 г., предоставена за управление на СУ „Възраждане“ – гр. Русе, за отдаване под наем за ученически бюфет и складово помещение, с начална тръжна месечна наемна цена – **635,00** **лв.** **(шестстотин тридесет и пет лева)** без включен ДДС.

**Приложение**:

1. Копие на Протокол от 05.06.2025 г. на комисията по чл. 11, ал. 3 и ал. 4 от Наредба №1 за общинската собственост на Общински съвет – Русе, назначена със Заповед № РД-01-212/30.01.2024 г. на Кмета на Община Русе;

2. Копие на Докладна записка с рег. индекс 31-75-11/14.05.2025 г. от директора на СУ „Възраждане“ – гр. Русе;

3. Копие на АПОС №7126/19.12.2013 г. и скица на сграда;

**Предложил,**

**ПЕНЧО МИЛКОВ**

*Кмет на Община Русе*

Съгласували:

**Златомира Стефанова**

*Зам.-кмет на Община Русе*

**Кристиян Вълчев**

*Директор дирекция ОЕС*

**Елена Тодорова**

*Директор дирекция ПД*

**Иван Иванов**

*Началник отдел ТНО*

**Явор Маринов**

*Ст. юрисконсулт в отдел ПНО*

Изготвил:

**Калина Тонева**

*Ст. експерт в отдел ТНО*