**ДО**

**ОБЩИНСКИ СЪВЕТ – РУСЕ**

**П Р Е Д Л О Ж Е Н И Е**

**От акад. Христо Белоев, дтн**

**Председател на ОбС-Русе**

**ОТНОСНО**: Утвърждаване и избиране управител на „Диагностично–консултативен център 1-Русе“ ЕООД след проведен конкурс

**УВАЖАЕМИ ОБЩИНСКИ СЪВЕТНИЦИ,**

С Решение № 547, прието с Протокол №18/27.03.2025 г. на Общински съвет – Русе е избрана Комисия за организиране и провеждане на конкурс за възлагане управлението „Диагностично–консултативен център 1-Русе“ ЕООД в състав:

Председател: Златомира Стефанова – заместник-кмет МППИС

Заместник-председател: Ивайло Кадишев – директор дирекция ИИМСП

Членове: : 1. Веселко Цветков – общински съветник

2. Рена Стефанова – общински съветник

3. Анатоли Станев – общински съветник

4. Анелия Георгиева – началник-отдел ОбСЗУЕС

5.Гюлвер Даудова – началник-отдел ПНО

Резервни членове: 1.Емил Денков – общински съветник

2.Елена Тодорова – директор дирекция ПД

В Общински съвет Русе е получено **писмо вх.№ ОбС-706 от 30.05.2025** г от Заместник-кмет Златомира Стефанова, председател на комисията за провеждане на конкурс за управител на „Диагностично–консултативен център 1-Русе“ ЕООД, с което ни уведомява, че:

Конкурсът за избор на управител на „Диагностично–консултативен център 1-Русе“ ЕООД е проведен на два етапа в следния ред:

На 13.05.2025 г. – проверка на съответствието на представените от кандидатите документи с предварително обявените изисквания.

На 14.05.2025 г. – представяне от кандидатите на Концепция за развитието на „Диагностично–консултативен център 1-Русе“ ЕООД за тригодишен период и събеседване.

На първото заседание на комисията е отсъствала Гюлвер Даудова – началник-отдел ПНО

Комисията констатира, че преди изтичане на обявения краен срок е подаден един комплект документи за участие в конкурса, в запечатан непрозрачен плик от д-р Цветан Райчинов.

Назначената комисия е извършила проверка на представените от кандидата документи и е установила, че са представени изискуемите по т. II за участие в конкурса и че са налице обстоятелствата по т. II. и т. III. от Решение № 547, прието с Протокол №18/27.03.2025 г. на Общински съвет – Русе.

На основание резултатите от проверката на съответствието, членовете на Комисията са допуснали кандидата д-р Цветан Райчинов до участие във втория етап от конкурса за избор на управител на „Диагностично–консултативен център 1-Русе“ ЕООД.

За представянето на Концепция за развитието на „Диагностично–консултативен център 1“ ЕООД за тригодишен период Комисията е оценила кандидата по четири показателя, определени с Решение № 547, прието с Протокол №18/27.03.2025 г. на Общински съвет – Русе с обобщена оценка 209 точки.

След представянето на Концепцията, членовете на Комисията са събеседвали с кандидата за установяване на компетенциите и качествата му по шест показателя, определени с Решение № 547, прието с Протокол №18/27.03.2025 г. на Общински съвет – Русе. Обобщената оценка от събеседването е 137 точки.

От обобщените оценки за представянето на Концепцията и от събеседването беше формирана окончателната оценка, като сборът от оценките на всички членове се раздели на броя на членовете на комисията, взели участие в оценяването.

Комисията е определила окончателна оценка 49.43 точки, отразена в Протокол за окончателните резултати от проведения конкурс и класиране на кандидата за управител на „Диагностично–консултативен център 1-Русе“ ЕООД (Приложение №5), д-р Цветан Райчинов

Решенията на Комисията, след приключване на оценяването са:

1. Предлага на Общински съвет Русе да утвърди д-р Цветан Райчинов за управител на „Диагностично–консултативен център 1-Русе“ ЕООД , ЕИК 117115549 , за тригодишен срок.

2. Протоколът за окончателните резултати от проведения конкурс за възлагане управлението на „Диагностично–консултативен център 1“ ЕООД , ЕИК 117115549 да бъде предоставен от Председателя на Комисията на Общински съвет – Русе за одобрение.

Въз основа на проведения конкурс и резултатите описани подробно по-горе, предлагам Общинският съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба № 9 на ОбС - Русе, Общинският съвет реши:

1. УТВЪРЖДАВА предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Диагностично–консултативен център 1“ ЕООД , ЕИК 11755(Приложение №5) и ИЗБИРА д-р Цветан Райчинов за Управител на „Диагностично–консултативен център 1-РУСЕ“ ЕООД , ЕИК 117115549 за срок от три години
2. ОПРЕДЕЛЯ месечно възнаграждение на управителя  на „Диагностично–консултативен център 1“ ЕООД в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
3. Задължава Кмета на Община Русе да сключи договор за управление с утвърдения кандидат.

**ПРЕДСЕДАТЕЛ:**

**/акад. Христо Белоев, дтн/**