**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имот - частна общинска собственост, за нуждите на „РУСЕВА“ ЕООД.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация са постъпили заявления с вх. №30-15353-1/10.04.2025г. и №30-15353-1#1/05.06.2025г. от Любка Шаханова – управител на „РУСЕВА“ ЕООД, с молба да бъде предоставено под наем, за нуждите на дружеството имот – частна общинска собственост представляващ самостоятелен обект в сграда с идентификатор 63427.7.771.3.24 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 59,00кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 3 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г.

Към настоящият момент гореописания имот – частна общинска собственост е свободен.

„РУСЕВА“ ЕООД е дружество, чиито предмет на дейност включва образователни услуги и организиране на образователни събития. Помещението ще бъде използвано с цел образование, възпитание и работа с деца в предучилищна и начална училищна възраст, прочит на задължителна литература, развитие на самостоятелност, изграждане на навици, развитие на социални умения, извършване на културни и творчески занимания, посещаване на културни и обществени обекти в града и извън него.

Отдаването под наем на имоти - частна общинска собственост за здравни, образователни и социални дейности за задоволяване на съответните нужди на населението, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе. е регистрирано за осъществяване на общественополезна дейност.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като „клуб", при спзване на изискванията на чл. 305, ал. 1 от ЗПУО на „РУСЕВА“ ЕООД, ЕИК 206904003, имот – частна общинска собственост представляващ самостоятелен обект в сграда с идентификатор 63427.7.771.3.24 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 59,00кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 3 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г., срещу заплащане на месечна наемна цена в размер на 43,19 лв /четиридесет и три лева и осемнадесет стотинки/. без включен ДДС.

Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Приложения**:

1. Копие на заявления с вх. №30-15353-1/10.04.2025г; №30-15353-1#1/05.06.2025г;
2. Актуално състояние на дружеството от Търговски регистър и регистър на ЮЛНЦ;
3. Копие на АЧОС №8096 от 12.08.2016 г.;
4. Копие на схема на самостоятелен обект в сграда.

Предложил,

**ПЕНЧО МИЛКОВ**

*Кмет на Община Русе*