**ДО**

**ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**от акад. ХРИСТО БЕЛОЕВ, дтн,**

**председател на Общински съвет Русе**

**ОТНОСНО:** Годишен отчет за дейността на Обществения посредник на Община Русе за 2024 година

**УВАЖАЕМИ ОБЩИНСКИ СЪВЕТНИЦИ,**

Със свое писмо с вх. № ОбС-222 от 14.02.2025 г. г-н Валентин Димитров -обществен посредник на територията на Община Русе, представя Годишен отчет за дейността си през 2024 г.

Предвид обществената значимост на дейността на обществения посредник, Общинският съвет с чл.25 от Правилника за организацията и дейността на обществения посредник на територията на община Русе е предвидил същият да изготвя и внася Годишен отчет за дейността си през предходната година не по-късно от 15 февруари за съответната календарна година пред Общинския съвет.

Годишният отчет е изготвен в изпълнение на изискванията на чл. 25 от Правилника за организацията и дейността на обществения посредник на територията на община Русе, и е структуриран съгласно изискванията на чл. 26 от същия.

Според чл. 27, ал. 2 от Правилника Общинският съвет приема отчета на обществения посредник със свое решение в срок до 31.03 на календарната година, следваща годината, за която е направен отчета.

Годишният отчет е изпратен на общинските съветници.

Публикуван е на страницата на общината през м.02.2025 г на основание чл.28. от Правилника, поради което е бил на разположение на гражданите на Община-Русе.

Няма постъпили предложения от Кмета на Община Русе по чл.27 ал.1 от същия правилник.

Отчетът на обществения посредник отразява работата му и дава възможност на общинските съветници да се запознаят с поставените на вниманието му проблеми от гражданите на общината. Същият съдейства за спазване правата и законните интереси на гражданите пред органите на местното самоуправление и местната администрация.

С оглед изложеното и изискванията на Правилника за организацията и дейността на обществения посредник на територията на община Русе годишният отчет следва да бъде приет от общинския съвет, поради което и на основание чл. 63 ал. 1 от Правилника за организацията и дейността на Общински съвет Русе, неговите комисии и взаимодействието му с общинската администрация, предлагам на Общински съвет - Русе да приеме следното

**Р Е Ш Е Н И Е:**

На основание чл. 21, ал.1, т.23 от ЗМСМА, във връзка с чл.25, чл.26 и чл.27 ал.2 от Правилника за организацията и дейността на обществения посредник на територията на община Русе, Общински съвет - Русе

Р Е Ш И:

Приема за сведение Годишен отчет за дейността на обществения посредник на територията на Община-Русе за 2024 година.

**ПРЕДСЕДАТЕЛ:**

**(акад. Христо Белоев, дтн)**