**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имот - частна общинска собственост, за нуждите на сдружение „Спортен клуб по армрестлинг Дунав – СПОРТ ЗА ВСИЧКИ“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи Заявление с вх. №36-348-2/03.04.2025 г. от Живомир Николов - председател на сдружение „Спортен клуб по армрестлинг Дунав – СПОРТ ЗА ВСИЧКИ“, с молба да бъде предоставено под наем, за нуждите на сдружението имот – частна общинска собственост представляващ самостоятелен обект в сграда с идентификатор 63427.7.771.3.17 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 149,00кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г.

Към настоящият момент гореописания имот – частна общинска собственост е свободен.

Сдружение „Спортен клуб по армрестлинг Дунав – СПОРТ ЗА ВСИЧКИ“ е юридическо лице с нестопанска цел, регистрирано за осъществяване на дейност в обществена полза.

Целите на клуба са развиване и популяризиране на дейности в областта на армрестлинга, както и осъществяване на връзки и договорености за сътрудничество със сродни национални и чуждестранни клубове, организации, сдружения и търговски дружества за постигане на общи цели и обмен на добри практики.

Отдаването под наем на имоти – частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе. Сдружението е регистрирано за осъществяване на общественополезна дейност.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като „клуб", при спазване на изискванията на чл. 305, ал. 1 от ЗПУО на сдружение „Спортен клуб по армрестлинг Дунав – СПОРТ ЗА ВСИЧКИ“, ЕИК 208238895, самостоятелен обект в сграда с идентификатор 63427.7.771.3.17 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 149,00 кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г., срещу заплащане на месечна наемна цена в размер на 87,25 лв (осемдесет и седем лева двадесет и пет стотинки). без включен ДДС.

Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Приложения**:

1. Копие на заявление с вх. №36-348-2/03.04.2025 г.;
2. Актуално състояние на сдружението от Търговски регистър и регистър на ЮЛНЦ
3. Копие на АЧОС №8096 от 12.08.2016 г.
4. Копие на схема на самостоятелен обект в сграда.

Предложил:

**ПЕНЧО МИЛКОВ**

*Кмет на Община Русе*