**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ**

**ГРУПА ОБЩИНСКИ СЪВЕТНИЦИ**

**ОТ ПП ГЕРБ**

**ПРИ ОБЩИНСКИ СЪВЕТ – РУСЕ**

**Относно:** Принципно съгласие за стартиране на процедура за поставяне на паметна плоча с барелеф на чешкия военен капел майстор Франц Щрос (1851-1917) в гр. Русе

**УВАЖАЕМИ ОБЩИНСКИ СЪВЕТНИЦИ,**

Настоящото предложение е свързано с предоставяне на принципно съгласие от Общински съвет – Русе за стартиране на процедура за поставяне на възпоменателна плоча с барелеф на най-изявения чужденец първостроител на музикален Русе – чешкият капелмайстор Франц Щрос.

Франц Щрос е чех по народност, участник в Сръбско-българската война 1885 като капелмайстор от 4-ти пехотен Плевенски полк с получен бронзов медал, първостепенен професионален музикант и с близо 25-годишната си организаторска, изпълнителска, творческо-музикантска и просветителска дейност в Русе и в страната (от 1881 г.) бележи през „капелмайсторския период” (1878 - 1903) началните стъпки в съграждането на русенската професионална музикална култура, респективно на българската музикална култура. Капелмайстор Франц Щрос оставя разнопосочно музикално наследство.

Фрац Щрос е бил един от най-уважаваните музикални деятели в гр. Русе. Той посвещава живота си на развитието на музикалното изкуство в града ни, като създава множество музикални формации за първи път в България. Считаме, че усилията му заслужават признание

Следва да се отбележи, че Областна администрация – Русе е поискала становище от Министерството на отбраната на Република България за възможността възпоменателна плоча с барелеф да бъде категоризирана като военен паметник. От предоставеното становище става ясно, че тя би могла да бъде категоризирана като военен паметник, само в случай, че същата отговаря на изискванията, регламентирани в чл. 4, ал. 1 от Закона за военните паметници. В посочената алинея се уточнява, че „военният паметник е недвижимо материално свидетелство в памет и прослава на военнослужещи от въоръжените сили, взели участие във война, воден от българската държава“. Макар и чех по народност, съгласно представените исторически факти, Франц Щрос е бил пряк участник в Сръбско-българската война от 1885 г., като капелмайстор на 4 –ти пехотен Плевенски полк. Това обстоятелство дава основание поставянето на паметната плоча – барелеф, посветена на Франц Щрос, да бъде третирано като акт съгласно предписанията на ЗВП и произтичащите от него действия.

С оглед изложеното предлагаме процедурата да започне с принципно решение на Общински съвет Русе за стартиране на процедура за поставяне на възпоменателна плоча с барелеф на най-изявения чужденец първостроител на музикален Русе – чешкият капелмайстор Франц Щрос.

Предвид изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация предлагаме на Общински съвет – Русе да приеме следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от ЗМСМА, Общински съвет - Русе

**Р Е Ш И:**

1. ДАВА ПРИНЦИПНО СЪГЛАСИЕ за започване на процедура за поставяне на възпоменателна плоча барелеф на чешкия военен капелмайстор Франц Щрос.

ВНОСИТЕЛИ:

ОБЩИНСКИ СЪВЕТНИЦИ:

1. ОРЛИН ДЯКОВ
2. АЛИСЕ МУРТЕЗОВА
3. Д-Р РОСИЦА КРЪСТЕВА
4. ЕВГЕНИ ИГНАТОВ
5. ИВАН ИВАНОВ
6. ЙОРДАНКА ДАНЕВСКА
7. РОСИЦА ГЕОРГИЕВА
8. СВЕТЛОЗАР СИМЕОНОВ
9. СТОЯН ХРИСТОВ